Nettrebi-ten di lkuri, llan deg-s dduzan i nessexdam, tetten lmakla di lmedwed, nxeddem-as rrebg ɣer tagust, rrebg anda i ttcuddun s aḍar-is bac akken yiwen ur itett lḥeq n wayeḍ, lmakla nettak-asen tazart, timẓin, asaɣur, abelluḍ. Asaɣur, nettaǧǧa-t deg uɛecciw weḥd-s.Tettili teɛrict, nettaǧǧa lɛelf neɣ tagella-nsen akken ma yella wid yebran ur ttafen ara lmakla yellan di taɛrict, ma yella ulac ad helken, yettili sellum ɣef wacu i nettali. Mi yekkaw lḥal nessufuɣiten acu mači di nnda-nni n ssbeḥ ma ulac ad helken, tetten leḥcic maɛna s waṭas d asaɣur i tetten, tayessawt telha di tefsut. Di tefsut d tagi i d lfayda n ufellaḥ. Nek ttrebbiɣ ixerfiyen ttaǧǧaɣ-ten weḥd-sen, ulli d warraw-nsent weḥed-sen, mi urwent ttaraɣ arraw-is daxel usenduq suffuɣeɣ-ten-id kan ad ṭṭḍen ad ten-rreɣ, ttaɛzaleɣ-ten alama zemren i yiman-nsen ma d izamaren nessaɛlaf-iten kra n wagguren umbaɛd ad afen iman-nsen, akken ad nzen di ssuq ad d-awin ssuma, nettak-asen irden, timẓin ; nekk lmal-iw ur t-ttawiɣ ara ɣer ssuq, d lɛibad i ten-yettaɣen fell-i axaṭer lmal n tmurt yelha mliḥ, axaṭer ttakeɣ-asen lmakla yelhan, nek ishel-iyi umsewweq d lɣaci axaṭer d arraw n tmurt-iw d tamussni mkul lɛid ttaɣen fell-i, mi mazal aggur neɣ sin ad iyi-d-yini eǧǧ-iyi axerfi dɣa nek ad as-t-ǧǧeɣ. Ass n lɛid ad as-tawiɣ s axxam. Tura di ssuq ad iruḥ yiwen, ad yili uxerfi-nni yeswa xemsa imelyan, netta ad as-yefk rebɛa imelyan neɣ ad iyi-d-yini acḥal i ak-fkan, ad as-tiniḍ bab rebbi, mazal ur yi-fkin ara ad yuɣal ad yessawem.